Vyhodnotenie medzirezortného pripomienkového konania k materiálu

Analýza účinnosti a pôsobenia súčasného systému orgánov trhového dozoru
a
Návrh legislatívneho zámeru zákona o integrácii kontroly na trhu

Pripomienkujúci orgán
	Pripomienky  	Stanovisko	
Ministerstvo pre správu a privatizáciu národného majetku SR	Bez pripomienok 	

Ministerstvo školstva SR	Bez pripomienok	
	
Úrad geodézie, kartografie a katastra SR	Bez pripomienok		
Štatistický úrad SR	Bez pripomienok 	
	
Najvyšší súd SR	Bez pripomienok 	
	
Úrad priemyselného vlastníctva SR	Bez zásadných pripomienok 	
	
Protimonopolný úrad SR	Bez zásadných pripomienok 	
	
Najvyšší kontrolný úrad SR	Bez pripomienok	
	
Slovenská obchodná inšpekcia               	Bez pripomienok	
	
Ministerstvo kultúry SR	Bez pripomienok	
	
Ministerstvo spravodlivosti SR	Bez zásadných pripomienok	
	
Ministerstvo financií SR	Bez pripomienok
		
Úrad vlády SR – Inštitút pre aproximáciu práva	- precizovať návrh legislatívneho zámer zákona o integrácii kontroly na trhu
	- akceptované	
Ministerstvo obrany SR	-	odporúča variant I. – t.j. zriadiť „Úrad pre integrovanú kontrolu na trhu“ ako samostatnú rozpočtovú organizáciu napojenú na štátny rozpočet vlastnou rozpočtovou kapitolou
-	uviesť predpokladaný dopad zákona na štátny rozpočet v prípade zriadenia Úradu pre integrovanú kontrolu na trhu	- berieme na vedomie

- berieme na vedomie	
Ministerstvo vnútra SR	- Vytvorenie multidisciplinárneho kontrolného orgánu zlúčením 12 úzko špecializovaných orgánov trhového dozoru môže spôsobiť i nežiadúce zníženie výslednej kontroly

- Návrh legislatívneho zámeru predpokladá vytvorenie integrovaného orgánu kontroly bez bližšieho objasnenia organizačného usporiadania jeho funkčných územných zložiek

- Neodporúča sa vyčleniť z procesu kontroly obce a mestá

- Spojená pôsobnosť okresných a krajských úradov vo veciach ochrany spotrebiteľa a vo veciach živnostenského podnikania sa v uplynulom období ukázala ako účelná ; návrh integrácie kontroly prinesie dezintegráciu

	-v zmysle Auditu sa má vypracovať integrovaný orgán kontroly na trhu

-nie je predmetom návrhu legislatívneho zámeru zákona organizačné usporiadanie bude riešené v paragrafovanom znení

-integrácia výkonu kontroly by mala byť vykonávaná orgánom štátnej správy

-súčasný systém dozoru nad ochranou spotrebiteľa prináša duplicitu pri výkone kontroly; návrh integrácie kontroly na trhu túto duplicitu odstraňuje

Ministerstvo zahraničných vecí SR	- Úrad pre integrovanú kontrolu na trhu by nemal byť ústredným orgánom štátnej správy, mal by byť samostatná právnická osoba bez finančnej väzby na kapitolu MH SR
-Úrad pre integrovanú kontrolu na trhu by mal len kontrolovať právne predpisy

- Dopracovať návrh na vytvorenie monokratického úradu pre integrovanú kontrolu na trhu s tým, že MP SR namieta možnosť integrácie výkonu kontroly nad bezpečnosťou potravín na trhu; doriešiť otázky aké kompetencie by mal predseda úradu a aké jeho podpredsedovi, aby sa zachovala zásada subordinácie v štátnej správe	-zohľadní sa

-akceptované

- zohľadní sa pri spracovaní paragrafového znenia návrhu zákona	
Ministerstvo životného prostredia SR	- MŽP SR nesúhlasí so spracovaním uvedenej problematiky do jedného návrhu legislatívne zámeru zákona; odporúča rozpracovať vytvorenie integrovaného orgánu kontroly na trhu do viacerých krokov, v ktorých by sa riešilo postupné zbližovanie a zjednocovanie činností orgánov kontroly na trhu 	- postupnosť krokov nie je možné realizovať vzhľadom na stanovený termín predloženia materiálu do vlády SR	
Úrad vlády SR	- súčasný systém orgánov trhového dozoru v časti  2. materiálu bod 2 – Súčasný systém orgánov trhového dozoru sa neuvádzajú výsledky kontrolnej činnosti 
-odporúčame prijať II. variant (vytvoriť samostatnú právnickú osobu v pôsobnosti MH SR)
- v časti materiálu Ekonomická analýza sa uvádza, že niektoré oslovené štátne orgány neposkytli údaje; žiadame dopracovať analýzu za všetky orgány kontroly na trhu
	-ponímanie Analýzy účinnosti a pôsobenia súčasného systému orgánov trhového dozoru sa sústredila na právnu a ekonomickú analýzu 
-zohľadní sa

- akceptované	
Úrad jadrového dozoru	-zvážiť doplnenie dozoru nad jadrovou bezpečnosťou jadrových zariadení a vybraných zariadení jadrových zariadení

	- dozor nad jadrovou bezpečnosťou nie je predmetom trhovej kontroly	
Ministerstvo výstavby a regionálneho rozvoja SR	- v predkladacej správe sa zamieňajú pojmy dozoru a dohľadu
- v časti 2. bod 2. 2. odstavec 3 požadujeme doplniť o nasledovný text implementáciou smernice Rady ....
- v prílohe č. 3 – Právna analýza str. 13 je nutné odstavec „autorizované osoby doplniť a upraviť o skutočnosti, ktoré vznikli legislatívnou úpravou právneho predpisu, t.j. zákona č. 90/1998 Z.z. o stavebných výrobkoch	-pojmy dozor a dohľad nie sú jednotne vymedzené v platnej právnej úprave
- akceptované

- v právnej analýze na str. 13 sa konštatuje, že na základe zákona o technických požiadavkách na výrobky a o posudzovaní zhody a zákona o stavebných výrobkoch boli zriadené autorizované osoby. Analýza v tomto bode nepojednáva o o zriaďovateľoch autorizovaných osôb.	
Úrad pre normalizáciu, metrológiu a skúšobníctvo SR
	-	upresnenie metrologickej kontroly výrobkov (meradiel) pre ich uvedením na trh, ako aj počas ich používania 
-	upresnenie dozoru pri elektrických zariadeniach a rizikách vyplývajúcich z elektrického prúdu
-	vykreovať systém osobitne upravujúci dozor nad potravinovými a nepotravinovými výrobkami na trhu; navrhovaný zákon by zabezpečil iba nevyhnutné väzby spolupráce oboch systémov
-	Slovenský metrologický inšpektorát nevykonáva predtrhový dozor
       - - stanovisko k zásadným pripomienkam je vyjadrené v texte záverov

	-akceptované

-akceptované

-berieme na vedomie

-akceptované
	
Technická inšpekcia	-Technická inšpekcia nie je orgánom štátnej správy, ale vykonáva kontrolu pred uvedením výrobku (zariadení) na trh; rozdelenie predtrhovej a trhovej kontroly v systéme orgánov štátneho odborného dozoru nad bezpečnosťou práce sa uskutočnilo nadobudnutím účinnosti zákona č. 256/1994 Z.z., ktorým sa zmenil zákon č. 174/1968 Zb. o štátnom odbornom dozore nad bezpečnosťou práce

-Technická inšpekcia nie je orgánom kontroly, lebo nie je orgánom štátnej správy

-Právo EÚ predpokladá kooperáciu, a nie integráciu orgánov trhového dohľadu

-Návrh legislatívneho zámeru zákona je neprijateľný

- odporúča sa najprv vyriešiť kompetenčné spory medzi Slovenskou obchodnou inšpekciou a Slovenskou poľnohospodárskou a potravinárskou inšpekciou a následne zvážiť potrebu integrácie orgánov kontroly na trhu
- stanovisko k zásadným pripomienkam je vyjadrené v texte záverov

	-Zákon č. 256/1994 Z.z., na ktorý sa predkladateľ odvoláva bol zrušený zákonom č. 95/2000 Z.z. o inšpekcii práce

- akceptované

-integrácia orgánov kontroly na trhu vyplýva z uznesenia vlády č. 694/2000

- akceptované, navrhuje sa vytvorenie dvoch orgánov kontroly na trhu

- akceptované, navrhuje vytvorenie dvoch orgánov kontroly na trhu so spolupôsobením osobitných orgánov dozoru na trhu	
Národný inšpektorát práce	-Ohrozovanie bezpečnosti a zdravia zamestnancov pri práci môže byť Spôsobené uvedením do prevádzky nebezpečných výrobkov (strojov, zariadení , nástrojov). Novonavrhovaný úrad by vykonával duplicitu kontroly výrobkov po uvedení  do prevádzky, ktoré kontrolujú aj Inšpekcie práce.

- Inšpektoráty práce vykonávajú v zmysle zákona č. 95/2000 Z.z. a zákona č. 264/1999 Z.z. len trhovú kontrolu

-Je možné integrovať orgány kontroly výrobkov určených spotrebiteľovi, ale absolútne nie je efektívne a potrebné zavádzať uvedenú integráciu dozoru výrobkov určených pre profesionálne využitie
-Nesúhlasíme so závermi bod 8. Str. 15 Prílohy č. 3, že v oblasti technických požiadaviek na výrobky je potrebné doriešiť dohľad nad bezpečnosťou technických zariadení
-Zásadne nesúhlasíme, aby sa zákon o integrovanej kontrole na trhu sa vzťahoval aj na kontrolu výrobkov uvedených do prevádzky

- - stanovisko k zásadným pripomienkam je vyjadrené v texte záverov

 	-	akceptované; navrhuje sa vytvorenie dvoch orgánov kontroly na trhu so spolupôsobením osobitných orgánov dozoru na trhu.

- akceptované 

- akceptované v  návrhu na vytvorenie dvoch orgánov kontroly na trhu so spolupôsobením osobitných orgánov dozoru na trhu

- uvedené konštatovanie je prevzaté z podkladu Národného inšpektorátu práce – výkon inšpekcie práce v oblasti trhového dozoru zo dňa 12. 10. 2000 

- akceptované 

	
Ministerstvo dopravy, pôšt a telekomunikácií SR	- v oblasti motorových vozidiel sa predpokladá vypracovanie nového zákona o premávke na pozemných komunikáciách s následným vydaním vykonávacej vyhlášky k tomuto zákonu; do konca roka 2002 sa navrhuje legislatívne riešiť nezávislé postavenie štátneho dopravného úradu, ktorý bude zabezpečovať regulačnú činnosť v oblasti schvaľovania technickej spôsobilosti vozidiel, ich súčastí, výstroja a výbavy
- v prílohe č. 1 str. 4 odporúčame doplniť orgány a zmeniť organizačné usporiadanie
- v prílohe č. 3 doplniť železničných obvodných hygienikov a hygienika pre ŽSR
- návrh na vytvorenie „mulitdisciplinárneho“ kontrolného orgánu štátnej správy nemá v podmienkach EÚ žiadnu paralelu
- nedostatočne podloženými zámermi chce predkladateľ radikálne zasiahnuť a narušiť rokmi vybudovaný systém, štruktúru a kompetencie viacerých orgánov a inštitúcií, ktoré pôsobia v oblasti kontroly
- predkladateľ by sa mal sústrediť na otázku zabezpečenia usporiadania dozoru a inšpekcie predovšetkým v oblasti ochrany spotrebiteľa, tak ako im to ukladá uznesenie vlády č. 190/1999 bod B. 2
-prekrývanie kompetencií je možné riešiť na inej úrovni, než radikálnym zásahom do kompetencií viacerých orgánov; odporúčame predkladateľovi navrhnúť optimálny spôsob riešenia trhovej kontroly a sústrediť sa na oblasť ochrany spotrebiteľa
- stanovisko k zásadným pripomienkam je vyjadrené v texte záverov

	- berieme na vedomie

- akceptované

- akceptované

-každý členský štát EÚ si rieši orgány trhovej kontroly vzhľadom na vlastné špecifické podmienky

- zámerom predkladateľa je systémovo riešiť orgány kontroly na trhu i s vedomím, že táto integrácia môže zasiahnuť do kompetencií jednotlivých orgánov štátnej správy
- uvedená úloha z uznesenia vlády č. 190/1999 sa navrhuje zrušiť vzhľadom na to, že uznesenie vlády č. 694/2000 ukladá zabezpečiť legislatívnu prípravu zákona o integrácii kontroly na trhu
- prekrývanie kompetencií nie je možné riešiť bez zásahu do kompetencií jednotlivých orgánov štátnej správy	
Ministerstvo zdravotníctva SR	-materiál neobsahuje údaje o výkonoch v kontrolnej činnosti, ako i sumu objektov, ktoré kontrole podliehajú

- MZ SR pripravuje novelu zákona č. 272/1994 Z.z. o ochrane zdravia ľudí – termín predloženia na rokovanie vlády je máj 2001, navrhovaná účinnosť k 1. 1. 2002 
-v nadväznosti na vydanie 28. Hlavy Potravinového kódexu SR – kozmetické prostriedky s účinnosťou od 1. 3. 2000 a novelou vyhlášky MP SR č. 36/1997 Z.z. sa utvorili predpoklady k tomu, aby neboli vydávané v rámci predtrhovej kontroly posudky MZ SR od 1. 1. 2001
- dozor nad kozmetickými výrobkami na trhu budú vykonávať orgány na ochranu zdravia s ohľadom na charakter týchto výrobkov a možné poškodenie zdravia pri ich používaní; MZ SR bude zabezpečovať výkon kontroly na  trhu ostatných výrobkov prichádzajúcich do priameho styku s telom človeka ako i hračiek pre deti do 3 rokov veku
- štátny zdravotný dozor je špecializovaný dozor, ktorý môžu vykonávať iba zdravotnícki pracovníci, nie je to trhový dozor či kontrola, alebo dohľad
- v bode 5 záverov na str. 8 vypustiť slová „krajskí a okresní hygienici“ a v bode 7. Vypustiť 6 odrážku orgánov na ochranu zdravia s tým, že sa odčlení segment kontroly na trhu

- MZ SR zásadne nesúhlasí so znením navrhovaného zákona o integrácii kontroly na trhu vo vzťahu k oprávneniam orgánov na ochranu zdravia ako aj špecializovaných orgánov vykonávajúcich  štátny zdravotný dozor podľa zákona č. 272/1994 Z.z. o ochrane zdravia ľudí	-cieľom materiál nebolo identifikovať konkrétne výkony, ako i sumu objektov kontroly; materiál sa zameral na právny a inštitucionálny aspekt výkonu kontroly na trhu
-berieme na vedomie

-  berieme na vedomie

-kontrola na trhu nad nepotravinárskymi výrobkami prináleží aj v zmysle platnej právnej úpravy do pôsobnosti Slovenskej obchodnej inšpekcie

- štátne zdravotné ústavy sú identifikované ako orgány špecializovaného dozoru

- neakceptované, krajskí a okresní hygienici vykonávajú trhový dozor

 - MZ SR musí identifikovať postavenie orgánov na ochranu zdravia pri  kreovaní orgánov kontroly na trhu	
Ministerstvo pôdohospodárstva SR	--MP SR zásadne nesúhlasí, aby potraviny a ďalšie komodity spadajúce pod zákon č. 152/1995 Z.z. o potravinách a pod zákon č. 337/1998 Z.z. o veterinárnej starostlivosti podliehali pod pôsobnosť Úradu pre integrovanú kontrolu na trhu

- nemožno akceptovať stanovisko predkladateľa v predkladacej správe v texte prvého odseku na str. 2, podľa ktorého výkon kontroly nad potravinami bude súčasťou integrovaného orgánu trhového dozoru

- v bode 4 záverov je uvádzaná Slovenská obchodná inšpekcia ako najkomplexnejšia organizácia. Je diskutabilné, či táto organizácia zabezpečuje v oblasti potravín také výkony, ktoré sú nevyhnutné pre zabezpečenie bezpečnosti a kvality potravín v celom produkčnom reťazci

- vzhľadom na zásadne odmietavé stanovisko MP SR k vytvoreniu integrovaného orgánu kontroly na trhu, ktorý navrhuje vyňať z pôsobnosti doterajších orgánov činnosti týkajúce sa výkonu potravinového dozoru podľa uvádzaných špecifických predpisov, nemožno súhlasiť ani s návrhom legislatívneho zámeru zákona , MP SR preto žiada oblasť potravín vypustiť a uviesť, že táto oblasť sa dorieši samostatne v nadväznosti na dokumenty EÚ.
-	stanovisko k zásadným pripomienkam je vyjadrené v texte záverov 	-akceptované v návrhu na vytvorenie dvoch orgánov kontroly na trhu

 
- akceptované v návrhu na vytvorenie dvoch orgánov kontroly na trhu

- spochybnenie komplexnosti výkonu dozoru Slovenskej obchodnej inšpekcie je vecou diskusie. V žiadnom prípade nemôže byť spochybnený výkon kontroly či už integrovaným orgánom kontroly na trhu alebo iným orgánom štátnej správy. 

- akceptované v návrhu na vytvorenie dvoch orgánov kontroly na trhu 
	
Štátna veterinárna správa	-	typ navrhovaného novovytvoreného integrovaného orgánu kontroly na trhu nikde vo svete neexistuje a na potraviny sú špecializované orgány, ktoré nie sú spojené s technickými kontrolnými orgánmi
-		- v prípade, že MP SR vytvorí osobitný orgán dozoru pre potraviny, vrátane orgánov veterinárnej správy, súhlasíme s odčlenením tejto oblasti trhovej kontroly.	
Puncový úrad SR	- oddelenie výkonu puncovej kontroly a puncovej inšpekcie by došlo k narušeniu integrity výkonu dozoru na trhu drahých kovov 	- zámerom predkladateľa materiálu bolo prehĺbiť kontrolu v oblasti puncovej inšpekcie v záujme dosiahnutia vyššej ochrany spotrebiteľa v tejto významnej oblasti. .	
Krajský úrad v Bratislave	- analýza nezohľadňuje pripravovanú reorganizáciu verejnej správy a presun kompetencií na samosprávne orgány

- zásadne nesúhlasíme s návrhom prechodu zamestnancov z úseku živnostenskej kontroly a ochrany spotrebiteľa spolu s technickým vybavením 	- predkladateľ materiálu rieši integrovanú kontrolu na trhu, ktorá by mala byť premetom výkonu štátnych orgánov, a nie orgánov samosprávy

- akceptované	
Krajský úrad v Trnave	Bez zásadných pripomienok
		
Krajský úrad v Nitre	Bez zásadných pripomienok
		
Krajský úrad v Trenčíne	- po odčlenení, resp. zrušení trhového dozoru vykonávaného okresnými a krajskými úradmi nie je dôvod na eventuálny presun alebo zmenu súčasného počtu pracovníkov	- akceptované	
Krajský úrad v Žiline	- odporúča sa dopracovať návrh legislatívneho zámeru zákona o integrácii kontroly na trhu o vnútornú štruktúru s tým, že v prípade ustanovenia jedného dozorného orgánu by odborní pracovníci vyčlenení na výkon dozoru nad ochranou spotrebiteľa boli využití v novovvytvorenom integorvanom orgáne trhového dozoru	- akceptované	
Krajský úrad v Banskej Bystrici	- predkladateľ stanoviska považuje za správny a odborne odôvodnený zámer zákona o integrácii kontroly na trhu 	- berieme na vedomie	
Krajský úrad v Prešove	-	Bez zásadných pripomienok
-			
Krajský úrad v Košiciach	-	vychádzajúc z doterajšej praxe javí sa potreba zosúladiť jednotlivé kompetencie dozorných a kontrolných orgánov na vnútornom trhu; kontrolná činnosť sa prelína a nie raz dochádza k nežiadúcej forme stretu záujmov. Zamedzenie prekrývania kompetencií súčasných orgánov trhového dozoru je možné dosiahnuť iba vytvorením integrovaného orgánu trhovej kontroly.
-		- berieme na vedomie	
Asociácia zamestnávateľských zväzov a združení	- zámer integrácie kontroly na trhu považujeme za racionálnu formu riešenia súčasnej situácie; je pritom  potrebné zabezpečiť odstránenie duplicity výkonu dozoru z hľadiska predmetu kontroly, metodiky kontroly na trhu vo všetkých etapách a zjednotenie terminológie	- akceptované	
Asociácia štátnych zdravotných ústavov SR	- začlenenie štátneho zdravotného ústavu a potravinového dozoru, ktorý je vykonávaný prierezovo do Úradu pre integrovanú kontrolu na trhu by sa tento ponížil len na úroveň inšpekcie, stratil by medicínsky charakter a komplexnosť ochrany zdravia, čo nie je v súlade s požiadavkami EÚ	- nejde o začlenenie štátneho zdravotného ústavu, ale o integráciu kontroly na trhu	
Konfederácia odborových zväzov SR	- udržanie súčasného stavu rozdrobeného systému kontroly je nežiadúce
- ekonomická analýza  neobsahuje údaje o tom, koľko zamestnancov by v oblasti kontroly zostalo pracovať po prijatí variantu vytvorenie multidisciplinárneho kontrolného orgánu

- Odborový zväz pracovníkov obchodu a cestovného ruchu podporuje myšlienku jediného kontrolného orgánu na trhu, čo zabezpečí vylúčenie duplicity kontrol tej istej činnosti rôznymi kontrolnými orgánmi 
- čo sa týka právneho postavenie multidisciplinárneho kontrolného orgánu prikláňame sa k variantu I. (ústredný orgán štátnej správy)
- precizovanie pojmov kontrola, inšpekcia, dozor	- berieme na vedomie

- v súčasnom období je predčasné kvantifikovať počet zamestnancov budúceho integrovaného orgánu kontroly na trhu

- berieme na vedomie

- berieme na vedomie

- berieme na vedomie	
Združenie slovenských spotrebiteľov	-zámer zákona o integrácii kontroly na trhu môže byť ďalším krokom v prehlbovaní účinnosti ochrany spotrebiteľa; vyžaduje však ďalšie precizovanie návrhu zákona v oblasti menovania predsedu, podpredsedov, ich funkčného obdobia  a pod.
-	navrhuje vymedziť postavenie združení založených na ochranu spotrebiteľa v zákone o integrácii kontroly na trhu

	- berieme na vedomie

- berieme na vedomie	
Slovenský živnostenský zväz	-materiál je pozitívnym výsledkom Auditu, ak sa správne pochopí jeho filozofia aj u ostatných dotknutých orgánov štátnej správy
-doporučujeme, aby Úrad pre integrovanú kontrolu na trhu bol vytvorený ako orgán v pôsobnosti ústredného orgánu štátnej správy

-v záujme lepšej informovanosti by bolo vhodné, keby metodické pokyny kontrolných orgánov boli sprístupnené podnikateľským subjektom 	-berieme na vedomie

-berieme na vedomie

-berieme na vedomie	
Združenie miest a obcí Slovenska	- navrhovaná pôsobnosť orgánov kontroly nevytvára nezávislú inštitúciu; navrhované varianty sa líšia len organizačnou formou	-	neakceptované, navrhované varianty sa líšia inštitucionálnym usporiadaním a napojením na štátny rozpočet	

Vyhodnotenie
medzirezortného pripomienkového konania

Analýza účinnosti a pôsobenia súčasného systému orgánov trhového dozoru a Návrh legislatívneho zámeru zákona o integrácii kontroly na trhu bol zaslaný na medzirezortné pripomienkové konanie všetkým ministerstvám a ostatným ústredným orgánom štátnej správy, krajským úradom, Slovenskej obchodnej inšpekcii, Národnému inšpektorátu práce, Technickej inšpekcii, Puncovému úradu, Najvyššiemu súdu SR, Konfederácii odborových zväzov, Asociácii zamestnávateľských zväzov a združení SR, Slovenskej obchodnej a priemyselnej komore, a záujmovým združeniam založeným na ochranu práv spotrebiteľov a podnikateľov. Spolu na 45 pripomienkujúcich miest. Z toho 15 štátnych orgánov resp. inštitúcii neuplatnilo žiadne resp. nemalo zásadné pripomienky. Zásadné pripomienky uplatnilo Ministerstvo pôdohospodárstva SR, Úrad pre normalizáciu, metrológiu a skúšobníctvo SR, Ministerstvo zdravotníctva SR, Národný inšpektorát práce a Technická inšpekcia. Zásadné pripomienky sa týkali vytvorenia integrovanej kontroly na trhu, t. j. bol vyslovený nesúhlas s konštituovaním jediného multidisciplinárneho orgánu kontroly na trhu. Ďalšie pripomienky sa týkali   Návrhu legislatívneho zámeru zákona o integrácii kontroly na trhu ako aj požiadavky dopracovania Analýzy účinnosti a pôsobenia súčasného systému orgánov trhové dozoru.

	Dňa 30. 11. 2000 sa konalo rokovanie k pripomienkam predloženým v rámci medzirezortného pripomienkového konania na ktorom boli zástupcami Ministerstva pôdohospodárstva SR, Ministerstva zdravotníctva SR, Národného inšpektorátu  práce a Technickej inšpekcie  predložené návrhy na dopracovanie materiálu. Tieto požiadavky boli spracovateľom materiálu akceptované a do materiálu zapracované. 

	Materiál bol opätovne predložený na rozporové konanie dňa 12. 12. 2000. Konanie sa uskutočnilo za účasti zástupcov Ministerstva pôdohospodárstva SR, Ministerstva zdravotníctva SR, Úradu pre normalizáciu a metrológiu SR, Národného inšpektorátu práce a Technickej inšpekcie, kde došlo k odstráneniu zásadných rozporov s tým, že budú vytvorené dva orgány kontroly na trhu a to : orgán potravinového dozoru a integrovaný orgán kontroly na trhu pre nepotravinárske výrobky a služby. V rámci konania boli odstránené zásadné pripomienky  Úradu pre normalizáciu metrológiu a skúšobníctvo SR, Ministerstva pôdohospodárstva SR, Ministerstva zdravotníctva SR, Národného inšpektorátu práce a Technickej inšpekcie.